जयपुर के इस शानदार क्रिकेट ग्राउंड पर कई यादगार मैच खेले गए हैं जिनमें 21 फरवरी 1987 को हुआ भारत पाकिस्तान के बीच खेला गया टैस्ट मैच कई कारणों से यादगार बन गया। इस मैच में दूसरे दिन का खेल देखने के लिए पाकिस्तान के राष्ट्रपति जिया उल हक को आमंत्रित किया गया था। यह मैच भारत पाकिस्तान के बीच ’क्रिकेट फोर पीस’ का संदेश देने के मकसद से खेला गया था। इस मैच को पाकिस्तानी क्रिकेटर युनीस अहमद के 17 साल के कॅरियर में तीसरी बार क्रिकेट में वापसी और भारतीय क्रिकेटर सुनील गावस्कर के पहली गेंट पर आउट हो जाने के लिए याद किया जाता है। यह मैच भारी बारिश के चलते तीसरे दिन बिना परिणाम के ही समाप्त हो गया था।